Et ægte tegltag koster ofte mindre end du tror. Når man sammenligner totalprisen med et lidt billigere produkt, som for eksempel betontagsten eller shingel (bitumen), så adskiller det sig færdiglagt ikke så meget prismæssigt. For et normaltag på ca. 150m² er det nærmest ubetydelige forskelle mellem betontagsten og ægte teglsten, færdiglagt, afhængig af den valgte model. Forskellen er ofte ikke større end at du kan vælge netop det, du ønsker – med både hoved og hjerte. Årsagen er, at de store basisomkostninger, såsom stilladser, tagrender og nedløb, undertag, sløjfer og lægter, transport og tagløft samt oprydning, stort set er de samme når du vælger en billig teglsten eller når du ønsker at investere i et ægte tegltag for langsigtet kvalitet, æstetik og holdbarhed. Det er derfor fornuftigt at indhente pris på omlægning fra flere håndværkere for god oversigt over kvalitet, prisniveau og slutpris. Vi anbefaler derfor, at du kontakter din lokale byggemarked. De vil kunne hjælpe dig videre i processen, og har sikkert også nogle gode forslag til flinke håndværkere.